**OSNOVNA ŠKOLA TRPINJA ŠIFRA DJELATNOSTI: 8520**

**32224 TRPINJA, VELIKA 2 RAZINA: 31**

**OIB 19729395272 RKP: 21096**

**IBAN HR5725000091102009923 ŠIFRA ŽUPANIJE: 16**

**MATIČNI BROJ: 03007847 ŠIFRA OPĆINE: 464**

**RAZDJEL: 000 OZNAKA RAZDOBLJA: 2023-12**

**BILJEŠKE UZ GODIŠNJE FINANCIJSKO IZVJEŠĆE**

**ZA RAZDOBLJE OD 01.01-31.12.2023.G**

**OPĆI DIO**

Osnovna škola Trpinja posluje u skladu sa Zakonom o odgoju i obrazovanju u osnovnoj i srednjoj školi

(NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) te Statutom škole. Škola obavlja djelatnost osnovnoškolskog obrazovanja na jeziku i pismu srpske nacionalne manjine, u dvije smjene s uključenih ukupno 8 razreda. Registrirana je kao matična škola bez područnih škola.

Godišnji financijski izvještaji Osnovne škole Trpinja sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2023. godine, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela.

Izvještaj se sastavlja i predaje prema odredbama Pravilnika o financijskom izvještavanju u proračunskom računovodstvu (NN03/15, 93/15, 135/15, 2/17, 28/17, 112/18, 126/19, 145/20, 32/21, 37/22) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2024. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Ministarstva financija.

Osoba odgovorna za sastavljanje financijskih izvještaja jeste voditelj računovodstva dr.sc. Dragan Milanović, a odgovorna osoba za predaju financijskih izvještaja jest ravnateljica dr.sc. Vesna Vujić.

**BILJEŠKE UZ PR-RAS OBRAZAC**

Uvidom u PR-RAS obrazac za 2023. g ukupni prihodi su u odnosu na prethodnu godinu veći za 20,8 indeksnih poena. Na računu Prihodi od prodaje proizvoda i robe u odnosu na prošlu godinu je bilo blago povećanje prometa odnosno zabilježeno je 170,68 eura, kao i na računu Tekuće donacije na kome je za razliku od prethodne godine u ovoj godini ostvareno donacija u iznosu od 6.777,08. Ovo značajno povećanje je zabilježeno iz razloga što je općina sudjelovala u sufinanciranju dječjih ekskurzija.

Analizom rashoda poslovanja PR-RAS obrasca, rashodi su veći u odnosu na prethodnu godinu za 18,2 indeksna poena. Vidljivo je da su se na računima Plaće za prekovremeni rad, Službena putovanja i Materijal i usluge povećali rashodi temeljem povećane potrebe za prekovremenim radom, službenim putovanjima zaposlenika i materijalnim troškovima. Značajno povećanje rashoda na računu Sitan inventar i auto gume je generirano iz razloga što je tijekom 2023. godine bila povećana potreba za kupnjom određenih stavki sitnog inventara.

Tijekom godine bilo je ulaganja za nabavu proizvedene dugotrajne imovine skupina konta 42.

U školsku lektiru i nabavu udžbenika za šk. god. 2023/2024. utrošeno je 7.999,81 eura.

U rashode poslovanja za 2023. godinu uneseni su svi pristigli računi za 2023. godinu, a to su računi sa datumom izdavanja 31.12.2023. godine kojima je rok plaćanja siječanj 2024.

Višak prihoda i primitaka raspoloživ u sljedećem razdoblju iznosi 12.899,37 eura.

Na računu 19 nalazi se iznos od 43.584,36 eura, a čine ga obveze za plaće za prosinac 2023., obveza za prijevoz na posao i sa posla te pristojba koja se plaća zbog nezapošljavanja osobe s invaliditetom.

Navedene stavke nisu knjižene u rashode 2023. godine već su knjižene na obvezu i konto 19311 Kontinuirani rashodi budućih razdoblja.

**BILJEŠKE UZ BILANCU**

Na bilanci su prikazane uobičajene bilančne pozicije imovine i izvora i iznose 805.036,72 eura. Na imovini je došlo do povećanja na računu Knjige. Tijekom 2023. godine došlo je do povećanja vrijednosti knjiga za školsku lektiru i udžbenike koji su vlasništvo škole.

Račun Novac na računu kod tuzemnih poslovnih banaka čine novčana sredstva na žiro-računu 31.12.2023. godine koja služe za plaćanje rashoda u siječnju 2024. g.

Ostala potraživanja odnose se na potraživanje od Hrvatskog zavoda za zdravstveno osiguranje koja zahtijevaju refundaciju.

Račun bilance Rashodi budućih razdoblja i nedospjela naplata prihoda odnose se na plaću i troškove prijevoza za prosinac 2023. godine koja se isplaćuju u siječnju 2024. g., a vidljiva su i na PR-RAS obrascu.

Obveze u iznosu od 46.972,97 eura sastoje se od plaće za prosinac 2023., troškova prijevoza na posao i sa posla te materijalnih rashoda skupine konta 232 i 239.

**BILJEŠKE UZ RAS funkcijski**

Na RAS funkcijski obrascu koristi se funkcijska klasa 09 obrazovanje te 0912 osnovno obrazovanje.

Na računu Osnovno obrazovanje nalaze se svi rashodi konta klase 3 i 4 ali bez rashoda za školsku kuhinju jer taj podatak se nalazi računu Dodatne usluge u obrazovanju.

**BILJEŠKE UZ OBVEZE**

Obveze 31.12.2022. godine koje su prikazane na obrascu kao stanje obveza 1. siječnja odnose se na obvezu plaće za prosinac 2022. godine i materijalne rashode tj. račune iz prosinca 2022. godine koji dospijevaju na naplatu u siječnju 2023. godine i spadaju u nedospjele obveze obrasca Obveze iz prošle godine.

Stanje obveza 31.12.2023. g obrasca Obveze iznosi 46.972,97 eura, a sastoji se od Obveza za plaće konto 231 u iznosu od 44.455,63 eura (plaća za 12/2023), Obveza za materijalne rashode skupina konta 232 u iznosu od 2.231,55 eura, Obveza za financijske rashode skupina 234 u iznosu od 64,70 eura, te skupine 239 Ostale tekuće obveze u iznosu od 221,09 eura. Isti podaci su vidljivi na bilanci na računu Obveze kao stanje nedospjelih obveza na kraju izvještajnog razdoblja.

Škola nema obveza po kreditima niti bilo kakvih zaduženja kod financijskih institucija niti sudskih sporova.

**BILJEŠKE UZ P-VRIO**

Tijekom 2023. godine došlo je do povećanja u vrijednosti i obujmu imovine u iznosu od 3.187,43 eura obzirom da je evidentiran prijenos imovine unutar projekta Podrška provedbi Cjelovite kurikularne reforme (CKR).

Trpinja, 30. siječanj 2024.

Voditelj računovodstva Ravnateljica

dr.sc. Dragan Milanović dr.sc. Vesna Vujić